**4 нче сыйныфта татар теле фәненнән эш программасына аннотация**

4 нче сыйныф өчен татар теле фәненнән эш программасы түбәндәге документларга нигезләнеп төзелде:

1. 29.12.2012 нче елның №273-ФЗ - Россия Федерациясенең Мәгариф турында”гы Федераль Законы;
2. 2013 нче елның 22 нче июленнән № 68 – ЗРТ – “Мәгариф турында” гы Татарстан Республикасы Законы
3. Гомуми башлангыч белем бирү федераль дәүләт стандарты ( Россия Федерациясенең Мәгариф һәм фән министрлыгы приказы , № 373, 6. 10. 2009).
4. Белем бирү учреждениеләрендә укыту процессында куллану өчен рөхсәт ителгән “Перспективалы башлангыч мәктәп” концепциясе һәм белем бирүнең яңа стандартлары таләпләренә туры килгән һәм рөхсәт ителгән региональ дәреслекләр исемлегенә;
5. Татарстан Республикасы Арча муниципаль районының “Шурабаш төп гомуми белем мәктәбе “ муниципаль бюджет белем бирү учреждениясенең укыту программасы
6. Татарстан Республикасы Арча муниципаль районының “Шурабаш төп гомуми белем мәктәбе “ муниципаль бюджет белем бирү учреждениясенең 2017-2018 нче уку елына 1-9 класслар өчен төзелгән укыту планы

**Укыту предметының максаты:**

* Алган белемнәрне системага салу, тирәнәйү, яңа мәгълүмат бирү, укучыларның язма һәм әйтмә сөйләмнәрен үстерү.

Татарстан Республикасы Арча муниципаль районының “Шурабаш төп гомуми белем мәктәбе “ муниципаль бюджет гомуми белем учреждениесенең 2017-2018 нче уку елына төзелгән укыту планында 4 нче сыйныфта татар теле фәненә, атнага 3 сәгать исәбеннән, 102 сәгать каралган.

4 нче сыйныфта татар теленнән арадаш аттестациясе контроль диктант формасында уздырыла.

Диктант –4. Контроль диктант – 2. Тест – 8. Инша-3. Изложение- 4.

**Укытуның түбәндәге төрләре кулланыла:** дәрес, уен-дәрес, КВН-дәрес, дәрес

экскурсия һ.б

**Дәреслек:**

1. Татар теле: татар телендә башлангыч гомуми белем бирү мәктәбенең 4 сыйныфы өчен дәреслек. /Мияссарова И. Х., Фәйзрахманова К. Ф./ Казан, “Мәгариф-Вакыт” нәшрияты, 2014.

2. Мияссарова И. Х., Фәйзрахманова К. Ф. . Татар теле . Мөстәкыйль эш дәфтәре Татар телендә башлангыч гомуми белем бирү мәктәбенең 4 сыйныфы өчен ТР Мәгариф һәм фән министрлыгы тарафыннан рөхсәт ителгән. Казан, “Мәгариф-Вакыт” нәшрияты, 2014.

**Укыту предметының эчтәлеге**

**1. Фонетика һәм орфоэпия .**

**5сәг.**

Сузык һәм тартык авазларны аеру; сүзләрдә басымлы һәм басымсыз сузык авазларны табу; нечкә һәм калын сузык авазларны аеру; парлы һәм парсыз тартык авазларны билгеләү; сүзләрне иҗекләргә бүлү; сүзгә фонетик анализ элементлары. Тел фәненең бу бүлегеннән алган белем, осталык һәм күнекмәләрне орфоэпия һәм орфография өлкәсендәге компетенцияләр дәрәҗәсенә үстерү.

2. **Графика. 2сәг.**

Аваз һәм хәрефне аеру; язуда ъ һәм ь хәрефләрен куллану; Е – ё, ю, я хәрефләре булган сүзләрдә аваз һәм хәреф бәйләнешен билгеләү;

алфавиттагы хәрефләрнең исемен дөрес әйтү, аларның урнашу тәртибен белү, алфавиттан файдалана белү.

**3. Лексикология.**

**8сәг.**

Сүзнең яңгыраш һәм мәгънә берәмлеге булуын аңлау; сүзнең мәгънәсен текст буенча яки аңлатмалы сүзлек ярдәмендә ачып бирү; бер һәм күп мәгънәле, туры һәм күчерелмә мәгънәле сүзләрне табу; синоним һәм антонимнар; омонимнар; алынма сүзләр; искергән һәм яңа сүзләр;тотрыклы сүзтезмәләр, фразеологик әйтемнәр.

4. **Сүз төзелеше (морфемика).**

**11сәг.**

Тамырдаш сүзләр турында төшенчә булдыру; сүзләрдә тамыр һәм кушымчаны аерып күрсәтү; сүз ясагыч, төрләндергеч кушымчалар турында төшенчә бирү; сүз төзелешен тикшерү; ясалма сүзләр төшенчәсе бирү; кушма сүзләр; парлы сүзләр; тезмә сүзләр.Тамырдаш сүзләр турында төшенчә булдыру; сүзләрдә тамыр һәм кушымчаны аерып күрсәтү; сүз ясагыч, төрләндергеч кушымчалар турында төшенчә бирү; сүз төзелешен тикшерү; ясалма сүзләр төшенчәсе бирү; кушма сүзләр; парлы сүзләр; тезмә сүзләр. Сүз ясалышы. Сүз формасы һәм яңа сүз. Рус теленнән татар теленә кергән алынма кушма сүзләр.Татар телендә аларга анализ ясау үзенчәлеге.Бу эшнең язма һәм әйтмә сөйләм өчен әһәмияте. Кушма һәм парлы сүзләрдә сүз басымы.

5. **Морфология. 54cәг.**

Сүз төркемнәре турында төшенчә бирү; исем, аның мәгънәсе һәм сөйләмдә кулланылышы; ялгызлык исемнәрне таба белү; уртаклык исемнәр; исемнәрнең сан формалары; исемнәрнең килеш белән төрләнеше; баш килештәге исемнәр янында бәйлекләр. Исемнәрнең тартым белән төрләнеше; тартымлы һәм тартымсыз исемнәрнең берлектә, күплектә килеш белән төрләнеше; исемнәргә морфологик анализ ясау;

Сыйфат. Асыл, нисби сыйфатлар аның мәгънәсе һәм сөйләмдә кулланылышы; сыйфатның сораулары; сыйфат дәрәҗәләре; сыйфатның исемгә бәйләнеп килүе; сыйфатның җөмләдә аергыч, хәбәр булып килүе, туры һәм күчерелмә мәгънәдә куллану, синоним һәм антоним сыйфатлар сыйфатка морфологик анализ ясау.;

Алмашлык турында гомуми төшенчә; зат алмашлыклары, аларның мәгънәсе һәм сөйләмдә кулланылышы; килеш белән төрләнеше. Сорау алмашлыклары. Алмашлыкларның җөмләдәге роле.

Фигыльнең мәгънәсе һәм сөйләмдә кулланылышы; фигыльнең зат-сан белән төрләнүе; хикәя фигыльнең заман формалары: билгеле үткән заман нәтиҗәле үткән заман ; билгесез һәм билгеле киләчәк заман; фигыльнең барлык һәм юклыкта килүе; фигыльләргә морфологик анализ ясау; фигыльнең күп мәгънәлеге;антоним, синоним фигыльләр; туры һәм күчерелмә мәгънәдәге фигыльләр. Боерык фигыльләр, аларның берлек һәм күплек формалары. Үтенеч,киңәш бирү, тыю һ.б формалары. Фигыльнең хәбәр булып килүе.

Рәвеш, аның мәгънәсе һәм сөйләмдә кулланылышы, аларның сыйфатлардан аермасы.

Кисәкчәләр. Аларның дөрес язылышы, сөйләмдәге роле

Бәйлекләр, аларның кулланышы, төрле килешләрдә исемнәрнең һәм зат алмашлыкларының бәйлекләр белән килүе. Сан. Микъдар һәм тәртип саннары. Саналмыш төшенчәсе.

**6. Синтаксис. 10сәг.**

Җөмлә. Гади җөмлә чикләрендә иярчен кисәкләрне аера белү: аергыч, тәмамлык, хәл (урын, вакыт, сәбәп, максат, рәвеш хәлләре). Аергычның-сыйфат белән, исемнең иялек килеше һәм тартым кушымчасы белән белдерелүе. Аергыч һәм ул буйсынган җөмлә кисәге – аерылмыш. Тәмамлык. Исем белән бирелгән тәмамлыкның баш килеш формасына охшашлыгы, аны төшем килеше формасы белән алмаштырып тикшерү. Хәлләр, аларның сораулары. Урын, вакыт, рәвеш, максат, сәбәп хәлләрен сораулар куеп аера белү.

Җөмләне тикшерү: ия һәм хәбәрнең астына сызу, әйтү максатын ачыклау, шуңа бәйле төрен билгеләү, тойгылы җөмләне танып белү, иядән (исемнәрдән) сораулар куеп, аергычларны табу һәм дулкынлы сызык белән билгеләү. Хәбәрдән (фигыльләрдән) сорау куеп, хәл, тәмамлыкларны табу һәм тиешле сызыклар белән күрсәтү.

Иярчен кисәкләрнең тиңдәшләнеп килүе, алар арасында теркәгечләрне тану һәм тиешле тыныш билгеләре кую.

Составында 2-3 гади җөмлә булган тезмә кушма җөмләләр. Андый җөмләләрне тиңдәш кисәкле җөмләләрдән аера һәм аларны тикшерә белү. Тезмә кушма җөмләләрдә һәм, да/дә, та/тә, ә, ләкин, әмма, чөнки теркәгечләре; алар янында тыныш билгеләре.

Эндәш сүзләр төшенчәсе, алар арасында тыныш билгеләре.

**7. Орфография һәм пунктуация.** **2сәг.**

Дөрес язу кагыйдәләрен куллану.

**8. Сөйләм үстерү. 10сәг.**

Әңгәмә үткәрүнең төп күнекмәләрен үзләштерү; уку, көндәлек аралашу шартларында тел әдәбе нормаларын үзләштерү; сөйләм этикасы, сөйләшү әдәбе; текст, текстның билгеләре; хикәяләү,тасвирлау, фикерләү текстлары; тексттагы җөмләләрнең эзлеклелеге; тема; текст кисәкләренең эзлеклелеге; кызыл юл турында төшенчә, абзац; текстның планын төзү; бирелгән план буенча үз текстыңны төзү; изложение һәм сочинениенең төп төрләре белән танышу.

Сөйләм төзелеше. Фикерне тәртипле җиткерүдә планның әһәмияте.Текстта төп эчтәлекне чагылдырып исем кую. Текстның башламын төгәл, аңлаешлы итеп төзү. Төп өлештә башламда әйтелгәнчә аңлату, раслау, инкяр итү. Йомгаклау өлешендә нәтиҗә ясау. Хикәяләү, тасвирлама, фикер йөртү тибындагы сүзләрне куллану. Эпитет, метафора, чагыштыру, җанландыру чараларын куллану. Синонимнар, антонимнар куллану.

**Милли-региональ компонент** туган як турында план буенча хикәяләү тибындагы текстны изложение итеп язганда кулланыла. Татар язучыларының, рәссамнарының әсәрләре, рәсемнәр, картиналар буенча укучыларның тормыш тәҗрибәсе, күзәтүләренә, укыганнарына бәйле темаларга, алдан әзерлек күреп, сочинениеләр язганда кулланыла.